b'\n_START_ARTICLE_\nLei \xc3\x81urea\n_START_PARAGRAPH_\nLei \xc3\x81urea (sebutan dalam bahasa Portugis:\xc2\xa0[\xcb\x88lej \xcb\x88aw\xc9\xbei\xc9\x90]; "Undang-Undang Emas") ialah undang-undang yang menghapuskan perhambaan di Brazil. Ia telah ditandatangani pada 13 Mei 1888 oleh Isabel, Puteri Empayar Brazil (1846\xe2\x80\x931921) yang bertindak sebagai wakil\xc2\xa0Maharaja Dom Pedro II, yang pada ketika itu berada di Eropah._NEWLINE_Ia didahului dengan Lei do Ventre Livre\xc2\xa0("Undang-Undang Kelahiran Bebas ") pada 28 September 1871 yang membebaskan semua anak-anak yang lahir dalam keluarga hamba bapa, dan "Undang-Undang Saraiva-Cotegipe" pada 28 September 1885 yang membebaskan hamba-hamba saat mencapai usia 60 tahun._NEWLINE_Teks Lei \xc3\x81urea ringkasnya tertulis:_NEWLINE_Art. 1.\xc2\xba: \xc3\x89 declarada extinta desde a data desta lei a escravid\xc3\xa3o no Brasil._NEWLINE_Art. 2.\xc2\xba: Revogam-se as disposi\xc3\xa7\xc3\xb5es em contr\xc3\xa1rio._NEWLINE_Perkara 1: Undang-undang perhambaan diisytiharkan terhapus di Brazil._NEWLINE_Perkara 2: Kesemua pelaksanaan yang sebaliknya ditarik balik.)_NEWLINE_Undang-undang ini mencetuskan kemarahan dalam kalangan pemilik hamba dan kelas atasan\xc2\xa0yang berpengaruh sehingga menyebabkan penggulingan\xc2\xa0monarki lalu tertubuhnya sebuah\xc2\xa0republik pada tahun 1889.'